**ELŐTERJESZTÉS**

**Körmend Város Önkormányzata Képviselő-testülete 2020. október 28- i ülésére**

**Tárgy**: telekhatárrendezés jóváhagyása

**Tisztelt Képviselő-testület!**

A Képviselő-testület 2019. novemberében hagyta jóvá a helyi építési szabályzat módosítását többek között Kozma Roland és Kozmáné Horváth Judit kérésére, akik a Körmend, Thököly u. 38/B ingatlannal szomszédos 340/5 hrsz. önkormányzati tulajdonban lévő „közút” területéből szeretnének sávosan egy részt, 51 m2 területet megvásárolni, hogy kiegyenesítsék a tulajdonukat képező 340/4 hrsz-ú ingatlan telekhatárát.

A HÉSZ módosítása megtörtént, amit szintén a Képviselő-testület hagyott jóvá a veszélyhelyzet ideje alatt, s ami alapján a Polgármester meghozta döntését a HÉSZ módosítása tárgyában 2020. májusában.

Így most lehetőség nyílt arra, hogy Kozma Roland és Kozmáné Horváth Judit telekhatárendezéssel megvásároljon az Önkormányzattól 51 m2 területet a 340/5 hrsz-ú ingatlanból.

A vázrajzok elkészítésének költségét a kérelmezők viselik. Vételárként bruttó 200.000 Ft. összeget terjesztünk be a Képviselő-testület elé, mivel belvárosi, de ugyanakkor önállóan nem beépíthető, nagyon kicsi területrészről van szó.

Kérem a Testületet, hogy hozza meg döntését.

**HATÁROZATI JAVASLAT**

Körmend Város Önkormányzata Képviselő-testülete hozzájárul ahhoz, hogy a körmendi 340/5 hrsz-ú ingatlanból 51 m2 területrész telekhatárrendezéssel értékesítésre kerüljön Kozma Roland és Kozmáné Horváth Judit (9900 Körmend, Thököly u. 38.) szám alatti lakosok részére bruttó 200.000 Ft. vételáron.

A változási vázrajzok elkészítésének költsége a kérelmezőket, Kozma Rolandot és Kozmáné Horváth Juditot terheli.

A vételárat a Vevők a szerződéskötéstől számított 30 napon belül, egyösszegben fizetik meg az Önkormányzat részére.

Az Önkormányzat a határozat szerinti eladási ajánlatát a közléstől számított 15. napig tartja fenn.

A Képviselő-testület az eladási ajánlat elfogadása esetén felhatalmazza a Polgármestert a telekhatárrendezési szerződés megkötésére.

Körmend, 2020. 09. 30.

**Bebes István**

**polgármester**